Kal Ho Naa Ho

***Kal Ho Naa Ho*** (Devanagari कल हो ना हो, Nastaliq: کل ہو نہ ہو, prijevod: Maj sutra nikada ne dođe) bolivudski film snimljen 2003. godine u režiji Nikhila Advanija, kome je to bio redateljski debi. Film je producirao Karan Johar, poznat po filmovima kao što su *[[Kuch Kuch Hota Hai]]* (1998) i *[[Kabhi Khushi Kabhie Gham...|Kabhi Khushi Kabhie Gham]]* (2001), a glavne uloge tumače Jaya Bachchan, Shahrukh Khan, Preity Zinta i Saif Ali Khan. Poznat je kao jedan od rijetkih bolivudskih uloga koji je snimljen i ima radnju u New Yorku, ali i po tome što je doprinio popularizaciji Bollywooda među ne-indijskom publikom-

## Sadržaj

Naina Catherine Kapur (Preity Zinta) je mlada žena koja je nezadovoljna svojim životom iz više razloga. Njen otac je počinio samoubistvo, kada joj je najviše trebao, ostavljajući Jennifer ženu, da se sama stara o svojoj đeci, koja je inače u stalnoj svađi i prepirci sa majkom njenog oca, koja živi zajedno sa njima. Iz razloga koji su njoj nepoznati, njena baka ne podnosi njenu mlađu sestru, dok brata jako gotivi. A Lajjo, njena baka, krivi Jennifer za smrt svoga sina.

Jedne noći, Jennifer se moli sa svojom porodicom Bogu, da im pošalje anđela koji će im olakšati život i koji će ih izvesti na pravi put.

Aman Mathur (Shahrukh Khan) stiže u Nainin komšiluk. On primjećuje Naininu tugu, i pokušava da je oraspoloži. Zahvaljujući njegovom optimizmu i dobrim namjerama on polako uspijeva u tome i Naina se zaljubljuje u njega, a ni on nije ravnodušan prema njoj. U međuvremenu i njen prijatelj Rohit se zaljubljuje u nju, i pokušava da je osvoji.

On misli da je ona zaljubljena u njega i kada je pozove na ručak, ona mu saopštava da voli Amana. Rohit ide kući i priprema slavlje za godišnjicu njegovih roditelja i tu sreće Camillu, koja želi da se uda za njega, isključivo zbog njegovog novca.

Jednog kišnog dana, Naina odlazi kod Amana, kako bi mu rekla da ga voli, ali on je preduhitri govoreći joj da je oženjen. On onda zove Rohita, iako se vjerio sa Camillom, govoreći mu da testira Camillu jer je ona sa njim samo zbog njegovog novca. Testirajući se on se uvjerio u to, i njihova se vjeridba raskida. Aman svima govori da je oženjen Priyom, a Rohitu pomaže da osvoji Nandini.

Međutim, istina je da on nije oženjen Priyom, već to da je Priya doktorica, i njegova prijateljica, koja je sa njim u zadnjim danima njegovog života. On je teško bolestan od srca, i uskoro se očekuje da će umrijeti. Zbog prevelike ljubavi prema Nandini, on ne želi da ona pati, već izmišlja tu laž, kako bi je spoio sa Rohitom, i kako bi znajući da mu je ostalo jako malo vremena, uspio da barem u nečiji život unese radost i veselje, kad već ne može u svoj. On uspijeva sa Rohitom i Nainom i njih dvoje počinju da izlaze.

Poslije nekog vremena, on shvata da je glavni razlog zbog čega se Nainina majka Jennifer ne slaže sa Lajjom, upravo taj, što Lajjo smatra da se njen sin ubio zbog najmlađe kćeri Jennifer, jer Lajjo zna da je ona usvojena. Čuvši to, Aman govori Lajjo, da Jennifer ništa nije skrivila, jer mala đevojčica nije njeno dijete, već dijete njenog sina, a Jennifer je primila u kuću bez ijedne riječi. A razlog zbog koga se ubio, je upravo taj što ga njegova žena nijednom nije prekorila, već je primila njegovo dijete, kao da je i njeno. Čuvši to Lajjo moli Jennifer da joj oprosti i od toga dana u kući se svi slažu. Na Rohitinoj i Naininoj vjeridbi Aman se onesvješćuje i hitno ga vode u bolnicu. Od toga dana, njemu je sve gore i gore.

Birajući prsten za vjenčanje, Naina i Rohit slučajno sreću Priyu u tržnom centru, ali i njenog muža zajedno sa njom. Saznajući to, Naina takođe saznaje da će Aman uskoro umrijeti, i njoj kroz um prolaze razgovori i scene koje je vodila sa njim, i ona shvata da on u stvari nju i previše voli. Ona trčeći i plačući izlazi iz tržnog centra, ostavljajući Rohita iza sebe.

Ipak Rohit i Naina se vjenčavaju, zahvaljujući Amanovoj podršci, što njoj u to vrijeme jako teško pada, a malo poslije toga on umire.

## Uloge

* Jaya Bachchan&nbsp;... Jennifer Kapur
* Shahrukh Khan&nbsp;... Aman Mathur 
* Saif Ali Khan&nbsp;... Rohit Patel
* Preity Zinta&nbsp;... Naina Catherine Kapur Patel
* Sushma Seth&nbsp;... Lajjo Kapur 
* Reema Lagoo&nbsp;... Amanova majka 
* Lillete Dubey&nbsp;... Jaswinder "Jazz" Kapoor 
* Delnaaz Paul&nbsp;... Jasprit "Sweetu" Kapoor 
* Shoma Anand&nbsp;... Lajjo Kapur 
* Kamini Khanna&nbsp;... Lajjo Kapur
* Ketki Dave&nbsp;... Rohitova majka
* Sonali Bendre&nbsp;... Priya
* Satish Shah ...Rohitov otac
* Sulabha Arya&nbsp;... Kanta Bhen 
* Athit Naik&nbsp;... Shiv Kapur 
* Jhanak Shukla&nbsp;... Gia Kapur 
* Simone Singh&nbsp;... Camilla
* Rajpal Yadav&nbsp;... Guru
* Dara Singh&nbsp;... Chaada 
* Sanjay Kapoor&nbsp;... Specijalno pojavljivanje 
* Uday Chopra... Specijalno pojavljivanje
* Rani Mukerji&nbsp;... Specijalno pojavljivanje
* Kajol&nbsp;... Specijalno pojavljivanje

## Ekipa
* **Režiser**: Nikhil Advani
* **Producent**: Yash Johar and Karan Johar
* **Pisac**: Karan Johar
* **Dijalozi**: Niranjan Iyengar
* **Muzički režiser**: Shankar Mahadevan, Ehsaan Noorani i Loy Mendonsa
* **Tekstovi pjesama**: Javed Akhtar
* **Montažer**: Sanjay Sankla
* **Koreografija**: Farah Khan
* **Kinematografija**: Anil Mehta
* **Dizajner Kostima**: Manish Malhotra

## Produkcija

Kareena Kapoor je bila prvi izbor za ulogu Naine, ali zbog novčanih problema, ona je odbila ulogu. Preity Zinta je bila sledeći izbor, i prema riječima režisera filma, "Negdje u pozadini mojih misli, Zinta je uvijek bila Nina Cahterin Kapur. Ona razumije taj stil života. Ona ne mora da ništa da "radi" ". "

Film je imao premijeru u Njemačkoj početkom 2005. godine i tamo je nazvan *Lebe und denke nicht an morgen* - "Živi, i ne misli o sutra", ali je kasnije prikazan sa prozaičnim engleskim titlom "Indijska ljubavna priča". Od premijere su bolivudskih filmovi postali popularni u Njemačkoj, te su se drugi indijski filmovi takođe prikazivali na TV stanicama, i prodavali kao DVD izdanja.

U Poljskoj je objvaljen u maju 2006 kao *Gdyby jutra nie bylo* (Ako sjutra nikada ne dođe), a u Francuska 2005 kao *New-York Masala*.

Za film se mislilo da je inspirisan sa bolivudskim klasikom Anand, gdje su glavne uloge igrali Amitabh Bachchan i Rajesh Kanna. Ali Karan Johar poriče takve vijesti, govoreći da film nema nikakve povezanosti sa klasičnim filmom Bolivuda.

## Muzika

Muzika iz filma je postala jedna od najuspješnijih albuma koji su izašli te godine.
Pjesma *Kal Ho Naa Ho*, je dobila Zee Cine Award Best Track of the Year, a Sonu Nigam je dobio nagradu za najboljeg pozadinskog pjevača na "FIlmfare" i "National film Award". Shankar-Ehsaan-Loy je dobio svoju prvu nagradu Filmfare Best Music Director Award za muziku isto kao i na National Film Award for Best Music Direction.

## Nagrade
*Kal Ho Naa Ho* je dobio dosta nagrada i nominacija. Nagrade koje je dobio su potamnjene.

## Reference

## Povezano
* Popis bolivudskih filmova sa najvećom zaradom

## Vanjske veze
*